Seg yixef-agi amezwaru “Awal ɣef wungal aqbayli d tbadutin-is” nessaweḍ deg tazwara nemmeslay-d ɣef umezruy n wungal s umata anda i d-nufa belli iɛedda-d ɣef waṭas n talliyin akken i d-yewweḍ ɣer uɣawas-ines ass-a, nesbadu-d ula d ungal agraɣlan anda s usenned ɣer yinagmayen d yimnadiyen anda i d-nufa belli ttemcabint merra tbadutin i as-fkan, akken i neɛreḍ nefka-d merra tulmisin n wungal ama d iwudam, tigawt, asugen…Ma deg wayen yeɛnan ungal aqbayli neɛreḍ deg tazwara ad as-nefk tabadut anda i d-nufa belli ula d netta yesɛa taɣessa n wungal agraɣlan, nuɣal nemmeslay-d ɣef tlalit-is i d-yellan deg tegnit n umennuɣ, acku tamaziɣt lawan tella tettwagdel, dɣa nsedda-d ula d wid yuran s tutlayt n tefransist am Mulud Mɛemri, Mulud Ferɛun, Ṭawes Ɛemruc…Nuɣal nebder-d kra n wid i neǧren abrid i tira n wungal s teqbaylit am Racid Ɛellic, Ɛmer Mezdad, Salem Ziniya 19